Un incendiu puternic a izbucnit, marți, imediat după miezul nopții, la restaurantul La Strada din Brașov. Mobilierul, acoperișul și electroasnicele au fost distruse de flăcări.
Pompierii au fost sesizați în jurul orei 00.30 că un restaurant este în flăcări. La fața locului au intervenit cu două autospeciale de stingere, o autoscară și un echiăaj SMURD. La sosirea acestora, incendiul se manifesta la acoperișul restaurantului și exista risc de extindere la imobilele din jur, informează Brașov.net.
În circa 20 de minute, incendiul a fost stins, iar, din fericire, nu s-a înregistrat nicio victimă, dar elemente de mobilier și electrocasnice au fost distruse. Acoperișul a ars pe o suprafață de aproximativ 80 de metri pătrați.
Pompierii vor stabili care a fost cauza de la care a izbucnit incendiul și continuă cercetările pentru a afla circumstanțele exacte în care s-a produs incidentul.